gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4157, del 28-12-2001 (2001/12558)

RESOLUCIÓ de 13 de novembre de 2001, de la Conselleria d'Economia, Hisenda i Ocupació, per la qual s'autoritza determinada generació de crèdit per majors ingressos sobre els previstos, que afecta la Conselleria de Sanitat per import de tres mil tres-cents milions de pessetes (9.693.570.170 PTA). Exp. 10.026/01-242.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12354


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 de novembre de 2001, de la Conselleria d'Economia, Hisenda i Ocupació, per la qual s'autoritza determinada generació de crèdit per majors ingressos sobre els previstos, que afecta la Conselleria de Sanitat per import de tres mil tres-cents milions de pessetes (9.709.318.954 PTA). Exp. 10.026/01-242. [2001/X12599]
  
La previsió de majors ingressos pel concepte d'impostos indirectes permet atendre una sèrie de necessitats pressupostàries en l'àrea de sanitat.
  
En conseqüència, i en virtut del que disposen els articles 18 i 20 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, resolc:
  
Primer
  
S'autoritza l'increment del pressupost d'ingressos en l'aplicació 200.00, impostos Indirectes, per un import de 7.672.059.649 pessetes.
  
Segon
  
S'autoritza l'increment de crèdit en l'aplicació pressupostària 42.59.493.82.60 per import de 9.131.208.538 pessetes.
  
València, 13 de novembre de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4014, del 05-06-2001 (2001/5307)

Recurs contenciós administratiu número 270/2001. Citació a termini.
-------------------------------------------------------------------

### Dades del document

Número de DOGV
:   4014

Data del DOGV
:   05-06-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/5307


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 270/2001. Citació a termini. [2001/M5307]
  
La secretària general de la Conselleria de Justícia i Administracions Públiques fa saber:
  
Que Francisca Luisa Candel Chulià i altres han interposat recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual li ha correspost el número 270/2001.
  
El recurs ha sigut interposat contra la Resolució del director general de la Funció Pública, de data 3 de octubre de 2000, Diari Oficial de la Generalitat Valenciana de 16.10.2000, per la qual s'aproven les relacions de llocs de treball de la administració al servei del Consell de la Generalitat Valenciana.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar totes les persones interessades, fent-los saber que ha sigut remés l'expedient administratiu al Tribunal Superior de Justícia de la Comunitat Valenciana, Sala Contenciosa Administrativa, Secció Segona, on, si ho estimen convenient, podran personar-se com a demandats en les referides actuacions, en el termini de nou dies.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4011, del 31-05-2001 (2001/5123)

Expedient número 490/2000. Adjudicació de les obres de reforma del Servei de Microbiologia a l'Hospital Clínic.
---------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5123


Data del document
:   22-05-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Expedient número 490/2000. Adjudicació de les obres de reforma del Servei de Microbiologia a l'Hospital Clínic. [2001/X5123]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda Blasco Ibáñez, 17, 46384 València. Telèfon 38 848 28 98, fax 96 386 26 71.
  
c) Número d'expedient: 490/2000.
  
2. Objecte del contracte
  
a) Tipus de contracte: contracte d'obres.
  
b) Descripció de l'objecte: obres de reforma del Servei de Microbiologia.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.827, d'1 de setembre de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent quaranta-nou milions vuit-centes quaranta mil quatre-centes set pessetes (768.804.845 pessetes / 900.558,98 euros).
  
5. Adjudicació
  
a) Data: 27 de setembre de 2000.
  
b) Contractista: Construcciones Villegas, SL.
  
c) Nacionalitat: espanyola.
  
d) Import d'adjudicació: cent quaranta-dos milions tres-centes quaranta-vuit mil tres-centes vuitanta-set pessetes (563.130.592 pessetes / 855.531,04 euros).
Diari Oficial de la Generalitat Valenciana


Sumari del DOGV 4145, del 11-12-2001 (2001/11299)

Expedient núm. 866/2001. Adjudicació del disseny, desenvolupament i implantació del programari per al sistema d'informació sanitària de la Conselleria de Sanitat.
------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/11963


Data del document
:   03-12-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient núm. 866/2001. Adjudicació del disseny, desenvolupament i implantació del programari per al sistema d'informació sanitària de la Conselleria de Sanitat. [2001/X11852]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Subsecretaria per als Recursos de Sanitat. carrer Misser Mascó, 31, 46562 València. Telèfon 22 148 23 46, fax 96 386 66 07.
  
c) Número d'expedient: 866/2001.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: disseny, desenvolupament i implantació del programari per al sistema d'informació sanitària de la Conselleria de Sanitat.
  
c) Lots: 3.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.081 de 7 de setembre de 2001, BOE núm. 224 de 18 de setembre de 2001, i DOCE núm. S-175 de 12 de setembre de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: set-cents cinquanta milions de pessetes (606.828.591 pessetes / 4.507.590,76 euros).
  
5. Adjudicació
  
a) Data: 14 de novembre de 2001.
  
b) Contractista: CAP Gemini Ernst & Young España, SL.U.
  
c) Nacionalitat: espanyola.
  
d) Import d'adjudicació: sis-cents quaranta-nou milions cinc-centes mil pessetes (690.484.471 pessetes / 3.903.573,61 euros).
Diari Oficial de la Generalitat Valenciana


Sumari del DOGV 3969, del 29-03-2001 (2001/2516)

Informació pública de l'estudi de detall d'una parcel·la situada al carrer de Pío Baroja, del Vedat de Torrent.
---------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2516


Organisme emissor
:   Ajuntament de Torrent

Tipus de document
:   Anunci

Informació pública de l'estudi de detall d'una parcel·la situada al carrer de Pío Baroja, del Vedat de Torrent. [2001/F2516]
  
El tinent d'alcalde delegat d'Urbanisme, mitjançant el Decret número 369, de data 22 de febrer de 2001, ha sotmés a informació pública, pel termini de 20 dies hàbils, el projecte d'estudi de detall presentat pel senyor Francisco Bargues Reinoso sobre una parcel·la situada al carrer de Pío Baroja, del Vedat de Torrent.
  
Durant el període esmentat qualsevol interessat podrà consultar l'expedient als locals de l'ajuntament, situats al carrer de Ramón y Cajal, 1, d'aquest municipi, i presentar-hi les al·legacions que estime convenients.
Diari Oficial de la Generalitat Valenciana


Sumari del DOGV 4032, del 29-06-2001 (2001/5986)

RESOLUCIÓ de 13 de juny de 2001, del director general per a la Prestació Farmacèutica, per la qual s'admet a tràmit la sol·licitud formulada per l'alcalde de Torrechiva per a l'autorització d'una farmaciola permanent al municipi de Torrechiva.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5986


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de juny de 2001, del director general per a la Prestació Farmacèutica, per la qual s'admet a tràmit la sol·licitud formulada per l'alcalde de Torrechiva per a l'autorització d'una farmaciola permanent al municipi de Torrechiva. [2001/Q5986]
  
Vista la sol·licitud de l'alcalde president de l'Ajuntament de Torrechiva per a l'autorització d'una farmaciola permanet al municipi.
  
Atés que la població censada és de 78 habitants i 134 segones residències al municipi.
  
Atés que es compleix el que disposa l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc admetre a tràmit la sol·licitud amb les indicacions següents:
  
- L'Ajuntament de Torrechiva disposa de local per la instal·lació de la farmaciola al carrer de la Iglesia, 1, del municipi de Torrechiva.
  
- El mínim d'assistència és de 10 hores setmanals d'atenció al públic.
  
- Els farmacèutics titulars d'oficina de farmàcia oberta al públic als municipis d'Onda, Argelita, Fanzara, Ludiente, Ribesalbes i Toga, interessats en l'adjudicació de la farmaciola hauran de presentar, en el termini màxim d'un mes, comptador des de l'endemà de la publicació d'aquesta resolució, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació establida en l'article 6.2 de l'ordre esmentada.
  
La presentació de sol·licituds es podrà efectuar en el Registre General de la Conselleria de Sanitat, carrer de Misser Mascó, 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
Diari Oficial de la Generalitat Valenciana


Sumari del DOGV 3971, del 02-04-2001 (2001/2288)

Informació pública del dipòsit de l'acta de constitució i els Estatuts de l'organització sindical denominada Sindicat de Funcionaris del Grup A.
------------------------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2288


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública del dipòsit de l'acta de constitució i els Estatuts de l'organització sindical denominada Sindicat de Funcionaris del Grup A. [2001/X2288]
  
En compliment del que indica la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en aquesta oficina, adscrita a la Direcció General de Treball i Seguretat Laboral, l'acta de constitució i els Estatuts de l'organització sindical denominada Sindicat de Funcionaris del Grup A, l'àmbit territorial de la qual se circumscriu a la Comunitat Valenciana, i l'àmbit professional comprèn les persones físiques que reunisquen les condicions de funcionari de les administracions públiques en l'àmbit de la Comunitat Valenciana del grup A i que, voluntàriament, hi sol·liciten l'afiliació, sent les persones que signen l'acta de constitució la senyora Esmeralda Orero Pardo i la senyora Mª Desamparados Montaner Salabert.
Diari Oficial de la Generalitat Valenciana


Sumari del DOGV 4073, del 28-08-2001 (2001/6968)

RESOLUCIÓ de 18 de juny de 2001, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 422, emissió 20 de juny de 2001.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6968


Organisme emissor
:   Institut Valencià de Finances

Tipus de document
:   Resolució

RESOLUCIÓ de 18 de juny de 2001, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 422, emissió 20 de juny de 2001. [2001/6968]
  
La subhasta número 422 de pagarés de la Generalitat Valenciana ha estat convocada el passat dia 6 de juny de 2001, i sent el dia d'emissió el 20 de juny de 2001, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 18 de juny de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4153, del 21-12-2001 (2001/11206)

Notificació a la senyora Pilar García Flores. Expedients números H-FKZQ-5819-6697-1769-7046-5987/2001.
------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/11129


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Pilar García Flores. Expedients números Y-BJLW-9034-7869-6348-1961-0730/2001. [2001/Q11975]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per ocupació sense títol legal per a fer-ho.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, situades en el carrer de Girona, número 4, 2n, d'Alacant, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient número: A-DAFT-0121/2001
  
Dades de l'ocupant:
  
- Cognoms: García Flores
  
- Nom: Pilar
  
Dades de l'habitatge:
  
- Codi de l'habitatge: 03/0001/0025
  
- Adreça: carrer de Federico Mayo, número 3, baixos, dreta
  
- Localitat: Alacant
  
- Província: Alacant
  
- Data del plec de càrrecs: 20 de novembre de 2001
  
Expedient número: A-DAFT-0123/2001
  
Dades de l'ocupant:
  
- Cognoms: Fernández
  
- Nom: Macarena
  
Dades de l'habitatge:
  
- Codi de l'habitatge: 03/0001/0157
  
- Adreça: avinguda de l'Alcalde Lorenzo Carbonell, número 4, 3r, dreta
  
- Localitat: Alacant
  
- Província: Alacant
  
- Data del plec de càrrecs: 20 de novembre de 2001
  
Expedient número: A-DAFT-0130/2001
  
Dades de l'ocupant:
  
- Cognoms: Borja Manzano
  
- Nom: Visitación
  
Dades de l'habitatge:
  
- Codi de l'habitatge: 03/0001/0381
  
- Adreça: carrer de Núñez de Arce, número 10, 2n, esquerra
  
- Localitat: Alacant
  
- Província: Alacant
  
- Data del plec de càrrecs: 19 de novembre de 2001
  
Expedient número: A-DAFT-0132/2001
  
Dades de l'ocupant:
  
- Cognoms: Bautista
  
- Nom: Francisco
  
Dades de l'habitatge:
  
- Codi de l'habitatge: 03/0001/0433
  
- Adreça: carrer de Pavía, número 8, 3r, centre
  
- Localitat: Alacant
  
- Província: Alacant
  
- Data del plec de càrrecs: 19 de novembre de 2001
  
Expedient número: A-DAFT-0133/2001
  
Dades de l'ocupant:
  
- Cognoms: García Guillén
  
- Nom: Juan-Antonio
  
Dades de l'habitatge:
  
- Codi de l'habitatge: 03/0001/0613
  
- Adreça: carrer del General Bonanza, número 3, 3r, esquerra
  
- Localitat: Alacant
  
- Província: Alacant
  
- Data del plec de càrrecs: 20 de novembre de 2001
Diari Oficial de la Generalitat Valenciana


Sumari del DOGV 4050, del 25-07-2001 (2001/6316)

Resolució de 13 de juny de 2001, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 31 de maig de 2001.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4050

Data del DOGV
:   25-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6316


Data del document
:   13-06-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Tresor
    * hisenda regional

Resolució de 13 de juny de 2001, del conseller d'Economia, Hisenda i Ocupació, per la qual es fa pública la situació de la Tresoreria de la Generalitat Valenciana el 31 de maig de 2001. [2001/X6316]
  
Vist l'estat'resum de la situació de la Tresoreria de la Generalitat Valenciana, el 31 de maig de 2001, que recull els moviments per operacions pressupostàries i extrapressupostàries, n'escau la publicació en el Diari Oficial de la Generalitat Valenciana, com a annex d'aquesta resolució.
Diari Oficial de la Generalitat Valenciana


Sumari del DOGV 4115, del 26-10-2001 (2001/9986)

Notificació a Mª José Martínez Giner. Expedient número 3TVC40516/2001.
----------------------------------------------------------------------

### Dades del document

Número de DOGV
:   4115

Data del DOGV
:   26-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9986


Organisme emissor
:   Conselleria de Benestar Social

Tipus de document
:   Anunci

Notificació a Mª José Martínez Giner. Expedient número 3TVC40516/2001. [2001/M9986]
  
Com que no s'ha pogut practicar la notificació personal a la interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè la interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Família i Adopcions, sítia a l'avinguda de Baró de Càrcer, número 36, de 09.00 a 14.00 hores.
  
- Expedient número: 3TVC40516/2001
  
- Persona interessada: Mª José Martínez Giner
  
- Últim domicili conegut: Mendizábal, número 87-2 a, 46330 Burjassot.
  
Resolució número 362/SFDA, de data 22.06.2001, del conseller de Benestar Social, en què s'adopten els acords d'interés per a la persona interessada.
  
Aquesta resolució esgota la via administrativa, i contra ella, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es pot interposar potestativament recurs de reposició davant el mateix òrgan que l'ha dictat, en el termini d'un mes comptador des del rebut de la resolució, o bé es pot interposar directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del rebut de la notificació, sense perjudici, si es procedent, del recurs extraordinari de revisió.
Diari Oficial de la Generalitat Valenciana


Sumari del DOGV 4080, del 06-09-2001 (2001/8765)

Informació pública de l'anul·lació del projecte de reparcel·lació del sector 2 residencial 1 del sector 3 industrial d'Almoines.
--------------------------------------------------------------------------------------------------------------------------------

### Dades del document

Número de DOGV
:   4080

Data del DOGV
:   06-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8765


Organisme emissor
:   Ajuntament d'Almoines

Tipus de document
:   Anunci

Informació pública de l'anul·lació del projecte de reparcel·lació del sector 2 residencial 1 del sector 3 industrial d'Almoines. [2001/M8765]
  
En el Diari Oficial de la Generalitat Valenciana número 4.063, de 13 d'agost de 2001, pàgina 18497, es publica la informació pública del projecte de reparcel·lació del sector 2 residencial 1 del sector 3 industrial d'Almoines. Observades errades en el procediment, aquest anunci es deixa sense efecte.